kúpna zmluva
č. 301/2026
uzavretá v zmysle zákona č. 182/1993 Z. z. o vlastníctve bytov a nebytových priestorov v znení neskorších predpisov
Predávajúci:
Mesto Trenčín
sídlo: 	Mierové nám. 1/2, 911 64 Trenčín
zastúpené: 	Mgr. Richard Rybníček, primátor mesta
bankové spojenie:	Československá obchodná banka, a. s., korporátna pobočka Trenčín
IBAN:	SK61 7500 0000 0000 2558 1243
SWIFT/BIC:	CEKOSKBX
IČO:	00 312 037
DIČ/IČ DPH:	2021079995/SK2021079995
VS:	8201537508
(ďalej aj ako „predávajúci“)
Kupujúci:
	, rod. 	
trvalý pobyt: 		
dátum narodenia: 		
rodné číslo:		
štátne občianstvo:		
a manželka
	, rod. 	
trvalý pobyt: 		
dátum narodenia: 		
rodné číslo:		
štátne občianstvo:		
(ďalej aj ako „kupujúci“)
(predávajúci a kupujúci ďalej spoločne aj ako „zmluvné strany“)

Predávajúci je výlučným vlastníkom nasledovnej nehnuteľnosti v k. ú. Trenčín:
1-izbového bytu č. 8 (pôvodný zápis na LV ako byt č. 999), na prízemí bytového domu so súp. č. 1537 a or. č. 5 (pôvodný zápis na LV ako vchod č. 0) na ulici Gen. Goliana v Trenčíne, postaveného na pozemku C-KN parc. č. 1627/10 zastavaná plocha a nádvorie o výmere 661 m2,
spoluvlastníckeho podielu vo veľkosti 48/1801-ín na spoločných častiach a zariadeniach domu, príslušenstve,
spoluvlastníckeho podielu vo veľkosti 48/1801-ín na pozemku C-KN parc. č. 1627/10 zastavaná plocha a nádvorie o výmere 661 m2 a
spoluvlastníckeho podielu vo veľkosti 48/1801-ín na pozemku C-KN parc. č. 1627/722 zastavaná plocha a nádvorie o výmere 1351 m2
zapísané na LV č. 3655 a 5908 ako vlastník Mesto Trenčín v podiele 1/1-ina.

1. Predávajúci predáva kupujúcemu a kupujúci kupuje od predávajúceho do bezpodielového spoluvlastníctva manželov nehnuteľnosť uvedenú v Čl. I. tejto zmluvy.
1. Spôsob prevodu vlastníctva nehnuteľnosti uvedenej v Čl. I. tejto zmluvy, ako voľného bytu, a podmienky obchodnej verejnej súťaže na predaj nehnuteľnosti uvedenej v Čl. I. tejto zmluvy, v zmysle Všeobecného záväzného nariadenia Mesta Trenčín č. 14/2008 Zásady hospodárenia s bytovým fondom vo vlastníctve Mesta Trenčín v z. n. p., bol schválený Mestským zastupiteľstvom v Trenčíne, v zmysle § 9 ods. 2 písm. a) a b) zákona č. 138/1991 Zb. o majetku obcí v znení neskorších predpisov, Uznesením MsZ v Trenčíne č. 1425 zo dňa 24.06.2026. Uznesenia tvorí prílohu tejto kúpnej zmluvy.

1/ Predmetný byt č. 8 pozostáva z 1 izby a príslušenstva – kuchyne, vstupnej chodby, kúpeľne, WC, komory. K bytu patrí aj pivnica. Celková výmera podlahovej plochy bytu, v zmysle § 2 ods. 7 zákona č. 182/1993 Z. z. o vlastníctve bytov a nebytových priestorov, podľa listu vlastníctva č. 5908 k. ú. Trenčín je 48,51 m2 (vrátane pivnice o výmere 5,27 m2).
2/ Súčasťou bytu je jeho vnútorné vybavenie a konštrukčné prvky rozvodov, a to rozvody elektrickej inštalácie od elektromeru, rozvody ústredného kúrenia od domových stúpačiek, rozvody vody (SV a TÚV) od vodomeru, zásobník TÚV, rozvody kanalizácie od zvislých rozvodov a k nim príslušné zariaďovacie predmety, zásuvka STA a prípojky a rozvody, ktoré sú inštalované v byte, a tiež mimo bytu a slúžia iba pre potreby tohto bytu až do miesta pripojenia k spoločným rozvodom. K bytu patrí poštová schránka umiestnená pri vstupe do domu a zvonček do bytu s domácim telefónom pri vchodových dverách.

1. S vlastníctvom bytu je spojené spoluvlastníctvo spoločných častí a spoločných zariadení domu.
1. Spoločnými časťami sú časti bytového domu nevyhnutné na jeho podstatu a bezpečnosť, a to základy domu, zvislé a vodorovné nosné konštrukcie, strecha, obvodové múry, priečelie, vstupy, schodisko, chodby, izolačné konštrukcie.
1. Spoločnými zariadeniami bytového domu sú zariadenia, ktoré sú určené na spoločné užívanie a slúžia výlučne tomuto domu, a to aj v prípade, ak sú umiestnené mimo domu. Takýmito zariadeniami sú bleskozvod, vodovodné, kanalizačné, plynové, elektrické, teplonosné a telefónne prípojky. Spoločnými zariadeniami sú ďalej spoločná sušiareň, práčovňa, kočikáreň, vstupná hala, predsieň, chodby.
1. Spoločnými časťami domu a príslušenstvom domu, ktoré sú určené na spoločné užívanie a slúžia výlučne tomuto domu a pritom nie sú stavebnou súčasťou domu (ďalej len „príslušenstvo“), sa na účely tohto zákona rozumejú spevnené plochy a spoločná plocha upravenej zelene patriace k pozemku vo vlastníctve vlastníkov bytového domu.

1. Predávajúci spolu s bytom prevádza na kupujúceho spoluvlastnícky podiel na spoločných častiach a spoločných zariadeniach domu, na príslušenstve vo veľkosti 48/1801-ín.
1. Predávajúci spolu s bytom prevádza na kupujúceho aj spoluvlastnícky podiel na nasledovných pozemkoch:
1. pozemok C-KN parc. č. 1627/10 zastavaná plocha a nádvorie o výmere 661 m2, pričom na spoluvlastnícky podiel 48/1801-ín pripadá výmera 17,62 m2 a
1. pozemok C-KN parc. č. 1627/722 zastavaná plocha a nádvorie o výmere 1351 m2, pričom na spoluvlastnícky podiel 48/1801-ín pripadá výmera 36,01 m2
zapísané na LV č. 5908 pre k. ú. Trenčín ako vlastník Mesto Trenčín v podiele 1/1-ina.

1. Predávajúci predáva kupujúcemu a kupujúci kupuje od predávajúceho do bezpodielového spoluvlastníctva manželov nehnuteľnosť uvedenú v Čl. I. tejto zmluvy za dohodnutú kúpnu cenu vo výške 		,	 eur (slovom: 		eur a 			 centov).
1. V súlade s podmienkami obchodnej verejnej súťaže na predaj nehnuteľnosti uvedenej v Čl. I. tejto zmluvy uhradil kupujúci dňa 		 finančnú zábezpeku vo výške 4.000,00 eur (slovom: štyritisíc eur a nula centov) na účet predávajúceho vedený v ČSOB, a. s. – IBAN: SK70 7500 0000 0000 2587 3633, čo predávajúci potvrdzuje podpisom tejto zmluvy.
1. Zostatok kúpnej ceny vo výške 		,	 eur (slovom: 			eur a 			 centov) uhradí kupujúci na účet predávajúceho uvedený v záhlaví tejto zmluvy v lehote uvedenej v podmienkach obchodnej verejnej súťaže, pred podpisom tejto zmluvy zo strany predávajúceho.
1. Kúpna zmluva bude zo strany predávajúceho podpísaná až po pripísaní celej kúpnej ceny uvedenej v Čl. VI. ods. 1/ tejto kúpnej zmluvy.

1. Kupujúci vyhlasuje, že mu je známy stav kupovanej nehnuteľnosti ako z jej obhliadky na mieste samom, príp. opísaného stavu v Znaleckom posudku č. 33/2026 vypracovaného znalcom: Ing. Róbert Fišárek, tak aj z príslušného katastra nehnuteľností a že kupuje nehnuteľnosť uvedenú v Čl. I. tejto zmluvy v stave, v akom sa nachádza v čase podpisu tejto zmluvy.
1. Predávajúci vyhlasuje, že na predávanom byte, na spoluvlastníctve spoločných častí a spoločných zariadení domu, príslušenstve a pozemkov uvedených v Čl. I. tejto zmluvy neviaznu žiadne dlhy, vecné bremená, záložné práva, ťarchy, ani iné právne povinnosti alebo právne vady.
1. Kupujúci vyhlasuje, že po nadobudnutí vlastníctva k bytu pristúpi k Zmluve o spoločenstve k zabezpečeniu správy spoločných častí a zariadení domu a pozemkov. Správu spoločných častí a zariadení domu a pozemkov zabezpečuje spoločenstvo vlastníkov bytov: Spoločenstvo vlastníkov bytov č. 1537, Gen. Goliana 1537, 911 01 Trenčín, IČO: 36 114 286.
1. Na zabezpečenie pohľadávok vzniknutých z právnych úkonov týkajúcich sa domu, spoločných zariadení domu a na zabezpečenie pohľadávok vzniknutých z právnych úkonov týkajúcich sa bytu alebo nebytového priestoru v dome, ktoré urobil vlastník bytu alebo nebytového priestoru v dome, vzniká v zmysle § 15 ods. 1 zákona č. 182/1993 Z. z. v znení neskorších predpisov, k bytu alebo nebytovému priestoru v dome záložné právo v prospech ostatných vlastníkov bytov a nebytových priestorov.

1. Kupujúci nadobudne vlastnícke právo k nehnuteľnosti uvedenej v Čl. I. tejto zmluvy právoplatným rozhodnutím Okresného úradu Trenčín, odbor katastrálny, o povolení vkladu vlastníckeho práva k nehnuteľnosti definovanej v Čl. I. tejto zmluvy v prospech kupujúceho do katastra nehnuteľností, a to vznikom právnych účinkov vkladu.
1. Zmluvné strany sa dohodli, že nehnuteľnosť uvedená v Čl. I. tejto zmluvy bude odovzdaná na základe protokolu o odovzdaní bytu do 3 pracovných dní od doručenia žiadosti kupujúceho o odovzdanie tejto nehnuteľnosti predávajúcemu. Žiadosť o odovzdanie nehnuteľnosti nemôže byť doručená skôr ako dôjde k doručeniu právoplatného rozhodnutia Okresného úradu Trenčín, odbor katastrálny, o povolení vkladu vlastníckeho práva k nehnuteľnosti definovanej v Čl. I. tejto zmluvy v prospech kupujúceho, a to obom zmluvným stranám.
1. Zmluvné strany sa dohodli, že návrh na vklad vlastníckeho práva do katastra nehnuteľností podá predávajúci po uhradení celej kúpnej ceny uvedenej v Čl. VI. ods. 1/ a nákladov za Znalecký posudok č. 33/2026 vyhotovený znalcom z odboru stavebníctvo ev. č. 916 043: Ing. Róbert Fišárek vo výške 200,00 € (slovom: dvesto eur a nula centov) a správny poplatok za návrh na vklad do katastra nehnuteľností vo výške určenej zákonom č. 145/1995 Z. z. o správnych poplatkoch v z. n. p., ktoré v zmysle Všeobecného záväzného nariadenia Mesta Trenčín č. 14/2008 Zásady hospodárenia s bytovým fondom vo vlastníctve Mesta Trenčín v z. n. p. znáša kupujúci, a to na účet predávajúceho, IBAN: SK61 7500 0000 0000 2558 1243.
1. Touto zmluvou zároveň kupujúci splnomocňuje predávajúceho, aby ho v prípade potreby zastupoval pred Okresným úradom Trenčín, odbor katastrálny. Predávajúci vyhlasuje, že túto plnú moc v celom rozsahu prijíma.

1. Účastníci podpisom tejto zmluvy vyhlasujú, že na kupujúceho, ako nadobúdateľa nehnuteľnosti, ktorá je majetkom obce, sa vzťahuje/nevzťahuje povinnosť zapisovať sa do registra partnerov verejného sektora podľa § 9ab ods. 3 zákona č. 138/1991 Zb. o majetku obcí, t. j. nadobúdateľ je/nie je partnerom verejného sektora, nakoľko hodnota poskytovaného plnenia zo zmluvy, na základe ktorej má byť zapísané právo k nehnuteľnosti do katastra, prevyšuje/neprevyšuje sumu stanovenú zákonom č. 315/2016 Z. z. o registri partnerov verejného sektora.
1. Zmluvné strany tejto zmluvy vyhlasujú, že ich zmluvná voľnosť nie je obmedzená, že sú oboznámené s obsahom tejto zmluvy, že bola uzatvorená podľa ich slobodnej vôle, vážne, je určitá a zrozumiteľná, nebola uzatvorená v tiesni ani za nápadne nevýhodných podmienok.
1. Táto zmluva je platná dňom jej podpísania oboma zmluvnými stranami a nadobúda účinnosť dňom nasledujúcim po dni zverejnenia v súlade s § 47a ods. 1/ zákona č. 40/1964 Zb. Občiansky zákonník v znení neskorších predpisov.
1. Táto zmluva je vyhotovená v 6 rovnopisoch, z ktorých sú 2 rovnopisy určené pre Okresný úrad Trenčín, odbor katastrálny, 2 rovnopisy pre predávajúceho a 1 rovnopis pre každého kupujúceho.

V Trenčíne dňa 	
	
Mgr. Richard Rybníček
primátor mesta
(predávajúci)
V 	dňa 	
	
	
(kupujúci)
	
	
(kupujúci)


